I Sarajevo još jednom odalo počast američkim žrtvama, 11/0/02. - 2002-09-11
U američkoj ambasadi u Sarajevu završena je komemoracija, koja je počela u 16 sati i pet minuta po srednjeevropskom vremenu.
Predstavnike najviših državnih i entitetskih institucija, diplomatskog kora, te predstavnike javnog, kulturnogi vjerskog života BiH, pozdravio je domaćin komemoracije,američki ambasador u BiH Clifford Bond. Gospodin Bond je prisutnima pročitao dio poruke koju salje američki predsjednik George Bush. U porui se izražava zahvalnost milionima ljudi širom svijeta,koji su podijelili svoju žalost sa Amerikancima,zbog gubitka života nevinih i koji sa Amerikom dijele odlučnost da se crni balast terorizma ukloni sa ovog svijeta. Dalje se ističe da 11 septembar nije bio početak globalnog terora,ali jeste bio početak zajedničkog odgovora svijeta i Naglašava se da u današnjem vremenu postoji raskol između civilizacije i okrutnog nasilja, a ne između religija ili kultura. Niko od nas ne bi nikada poželio zlo koje je počinjeno 11 septembra. Međutim, iz tog velikog zla može proizaći veliko dobro. Vidim dan koada će nestati prijetnja organiziranog terora. Kad taj dan dođe, mnogi stari sukobi pojaviće se u novom svijetlu. Oslobođeni stalnog straha i ciklusa gorčine, izazvanih nasiljem terorista, uvidjećemo da stere i ozbiljne nesuglasice mogu biti riješene mirno, u okvirima razuma, dobre volje i zajedničke sigurnost, kaže se u poruci, koju je prisutnima na komemoraciji u američkoj ambasadi pročitao američki ambasador Clifford Bond, a koju šalje Predsjednik SAD, George Bush. Zahvaljujući se prisutnim ambasador Bond podsjetio je i na izraze utjehe koje su uputili bosanski prijatelji i kolege i podjsetio na duhovnu vezu sa onima u BiH koji su izgubili svoje voljene u terorističkim aktima. U ime Predsjedništva BiH predsjedavajući Beriz Belkić još jednom izrazio suosjećanje sa porodicama nevino stradalih, istakavši da su Njujork,Vašington i Srebrenica postali simboli stradanja od ljudskog zla, te da SAD, BiH i cijeli demokratski svijet imaju pravo i obavezu na borbu protiv terorizma. Međutim, istakao je g.Belkić borba protiv terorizma ne smije dovesti u pitanje i principe tolerancije, demokratije i pravde. Tačno u podne, ispred sarajevske katedrale, u organizaciji udruženja Majke enklava Žepa i Srebrenica, okupljeni građani Sarajeva prisjetili su se tragičnih događaja od prije godinu dana. Žene Srebrenice i Žepe, zajedno sa ženama članicama 18 udruženja iz Jugoslavije, iskazale su ovim ovim činom solidarnost sa obiteljima postradalih u terorističkim napadima na SAD, ali i sa svim žrtvama rata i nasilja u cijelom svijetu. Ovim činom, okupljene žene su zatražile izlazak pred lice pravde onih koji su počinili zločin U SAD, u Srebrenici, i u ratnim i kriznim područjima cijele Planete.